ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660009756

ขอให้จัดสรรเจ้าหน้าที่เข้ามาตรวจสอบและดำเนินการแก้ไขปัญหา กรณีกลิ่นเหม็นรบกวนจากการสูบกัญชา ของผู้พักอาศัยภายในห้องพัก หมายเลข 408 ชั้น 4 อพาเม้น มาลี เรสซิเดนซ์ (Malee Residence) เลขที่ตั้ง 210 ซอยวิภาวดีรังสิต 22 แยก 1-1 แขวงจอมพล เขตจตุจักร จังหวัดกรุงเทพมหานคร เนื่องจากผู้ร้องแจ้งว่าห้องพักดังกล่าว มีชาวต่างชาติ เพศชาย (ไม่ทราบชื่อ นามสกุล) ผิวขาว รูปร่างสูง สัญชาติรัสเซีย จำนวน 1 คน และนักท่องเที่ยวชาวต่างชาติ เพศหญิงลูกครึ่ง (ไม่ทราบชื่อ นามสกุลและรูปพรรณสัณฐาน (คาดว่าเป็นลูกครึ่งไทย)) พักอาศัยอยู่ โดยผู้ร้องแจ้งว่า ชาวต่างชาติเพศชายฯ ได้มีการสูบกัญชาอยู่ภายในห้อง แต่มีกลิ่นเหม็นรบกวนออกมายังห้องผู้ร้อง โดยกลิ่นควันจะมาตามทิศทางของกระแสลม เบื้องต้นเมื่อประมาณ 2 เดือนที่ผ่าน (ช่วงเดือนมกราคม 2566) ผู้ร้องได้มีการแจ้งเรื่องดังกล่าวไปยังทางเจ้าของอพาร์ทเมนท์เรียบร้อยแล้ว ซึ่งทางเจ้าของฯ ได้แก้ไขปัญหา โดยมีการจัดเตรียมโซนสูบบุหรี่ไว้ให้ที่จุดบริการบริเวณฝั่งลาดจอดรถด้านล่าง ซึ่งได้แบ่งพื้นที่ประมาณครึ่งของลานจอดรถมาใช้ รวมถึงได้มีการแจ้งกับเจ้าของห้องพัก(ชาวต่างชาติ) คนดังกล่าวที่สูบกัญชาแล้ว แต่ก็ยังไม่มีการแก้ไขหรือลงมาสูบในพื้นที่ที่ได้จัดเตรียมให้ไว้ ประสบปัญหามาระยะเวลาประมาณ 4 เดือน ส่งผลให้ทางผู้ร้องและบุคคลที่อาศัยในพื้นที่ดังกล่าวได้รับผลกระทบจากปัญหาของกลิ่นที่รบกวน จึงประสงค์ให้หน่วยงานที่เกี่ยวข้องดำเนินเข้ามาตรวจสอบและดำเนินการแก้ไขปัญหา กรณีส่งกลิ่นเหม็นรบกวน เพื่อบรรเทาความเดือดร้อนให้กับผู้ร้องและบุคคลที่อาศัยในพื้นที่ดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata